-Ներդրումները տնտեսական այնպիսի կատեգորիաներ են, որ ուզենք թե չուզենք, կհոսեն այնտեղ, որտեղ պիտի հոսեն: Յուրաքանչյուր ներդրում, երկարաժամկետ կայուն շահ է հետապնդում: Հայաստանն այդ առումով գրավիչ չի եղել, և ավելին, Հայաստանում ոչ միայն դրսի, այլ նաև ներսի գործարարներն էլ են վախենում ներդրումներ անել: Հիմա Կարեն Կարապետյանն ունի վստահության բավականաչափ պաշար, ինքն ընդունելի է ինչպես Արևմուտքի, այնպես էլ Ռուսաստանի համար, ինչպես նաև մեր հասարակության համար: Ժամանակակից անձնավորություն է, կրթության մակարդակ ու ցենզ ունի և գործարար մթնոլորտում աշխատասեր է, կազմակերպող: Այս բոլորի պարագայում, գումարած նաև թիմի առկայությունը, պետք է հուսալ, որ հենց առաջին հերթին ՀՀ-ում ներդրումային մթնոլորտը աստիճանաբար պետք է դառնա դրական, հակառակ դեպքում իսկապես կորցնում ենք հանրապետությունը: